**PATVIRTINTA**

Klaipėdos „Smeltės“

progimnazijos direktoriaus

2021-12-13 įsakymu Nr. V-186

**PRITARTA**

Klaipėdos ,,Smeltės“ progimnazijos

metodinės tarybos

2021-12-13

protokoliniu nutarimu Nr. 7

**KLAIPĖDOS ,,SMELTĖS“ PROGIMNAZIJA**

**HIBRIDINIO MOKYMO(SI) ORGANIZAVIMAS**

**Nuotolinis mokymas** – mokymo proceso organizavimo būdas, kai mokiniai, būdami skirtingose vietose ir naudodamiesi informacinėmis komunikacijos priemonėmis ir technologijomis, bendrauja su mokytoju siekdami mokymo tikslų. Galima tiek pavienio, tiek grupinio mokymo forma. Taikant pavienio mokymo(si) formą, mokiniai, savarankiškai mokydamiesi, jungiasi su mokytoju ir dalyvauja grupinėse ar individualiose mokytojo konsultacijose. Taikant grupinio mokymo(si) formą, mokiniai jungiasi į klasę ar grupę ir nuosekliai mokosi, padedami mokytojų pagal ugdymo programas.

**Virtuali mokymo(si) aplinka (toliau VMA)** – tai informacinė sistema, turinti ir/arba susiejanti skaitmeninius mokymo įrankius, leidžiančius pateikti skaitmeninį turinį (teorinę medžiagą, užduotis, testus ir pan.), organizuoti mokymą(si), gauti konsultacijas, atlikti kitas mokymui reikalingas funkcijas. VMA suteikia galimybę mokinių ir mokytojų kokybiškam bendradarbiavimui.

**Hibridinis mokymas** – kai ugdymo proceso metu lygiagrečiai vyksta kontaktinis ir nuotolinis mokymas, t. y. pamokos metu dalyvauja tiek mokiniai, besimokantys iš namų, tiek esantys klasėje. Būtina kamera, garsiakalbis, aktyvus dalyvavimas ugdymo veiklose ( žymima ,,n“, jei nevykdomos šios sąlygos).

1.Hibridinis mokymas(is) organizuojamas, kai dalis mokinių mokosi kontaktiniu, o dalis (tuo pačiu metu) nuotoliniu būdu:

1.1. nuotoliniu mokymo(si) būdu, kai:

1.1.1. mokinys yra privalomoje izoliacijoje; į nuotolines pamokas jungiasi nuo pirmos saviizoliacijos dienos;

1.1.2. mokiniui nustatoma COVID-19 liga; gerai jaučiantis jungiasi į nuotolines pamokas; Tėvai pateikia motyvuotą rašytinį prašymą dėl galimybės mokytis nuotoliniu būdu ( 1 priedas); jei liga tęsiasi, Tėvai privalo pranešti klasės vadovui apie nuotolinio mokymosi pratęsimą;

1.1.3. mokinys jaučia viršutinių kvėpavimo takų ligos požymius iki PGR tyrimo ( tėvai privalo informuoti klasės vadovą apie tyrimo atlikimo datą); jei tėvai nesutinka daryti vaikui PGR, mokinys mokosi nuotoliniu būdu;

1.1.4. mokinys nesitestuoja.

1.2. kontaktiniu mokymo(si) būdu, kai klasėje mokosi mokiniai, kuriems nereikia izoliuotis;

1.3. kai mokytojas yra saviizoliacijoje arba serga Covid-19 liga, suderinus su progimnazijos direktoriumi, pamokas veda nuotoliniu būdu.

2. Vadovaujantis Lietuvos Respublikos švietimo įstatymu, piktnaudžiaujant Tėvų valdžia, neveikiant vaiko labui, neužtikrinant punktualaus vaiko pamokų lankomumo, progimnazijos vadovas kreipiasi į Valstybės vaiko teisių apsaugos ir įvaikinimo tarnybą.

3. Pamokos vyksta pagal įprastą pamokų tvarkaraštį.

4. Mokiniams, besimokantiems nuotoliniu būdu:

4.1. 1-4 klasių pamokos vyksta naudojant hibridinio mokymo įrangą; ne mažiau kaip 80 procentų pamokų skiriama sinchroniniam ugdymui ir ne daugiau kaip 20 procentų – asinchroniniam. Jei mokykloje atsiranda techninių trikdžių, dėl kurių mokytojas negali prisijungti prie nuotolinės pamokos, apie tai mokytojas nuotoliniu būdu besimokančius mokinius, jų tėvus pagal galimybes informuoja pranešimu TAMO dienyne arba MA *Classroom*;

4.2. 5-8 kl. dalyko mokytojas prisijungia prie MA *Classroom*, paaiškina užduotis; po to išjungia garsiakalbį ir pamoką tęsia kontaktiniu būdu; jei mokinys nori paklausti, klausimus rašo MA *Classroom pokalbiuose*;

5. Mokytojai, jungdamiesi prie nuotolinių pamokų, vadovaujasi klasių vadovų pateikta informacija apie besimokančius hibridiniu būdu.

6. Mokytojas žymi ,,n” raidę mokiniui, kuris:

6.1. neturi izoliuotis ir nedalyvauja pamokoje kontaktiniu būdu;

6.2. yra izoliacijoje, tačiau nesijungia prie nuotolinės pamokos;

6.3. yra izoliacijoje, jungiasi prie nuotolinės pamokos, tačiau neatsako į mokytojo klausimus, nekomunikuoja.

7. Apie nuotolinėje pamokoje esantį mokinį, kuris pagal turimus duomenis negali mokytis nuotoliniu būdu, mokytojas praneša klasės vadovui, kuris išsiaiškina situaciją, jei reikia, informuoja socialinį pedagogą; mokinys per sutartą su mokytoju laiką nurodytas užduotis atsiskaito suderintu laiku.

8. Jei klasei numatytas atsiskaitomasis darbas, nuotoliniu būdu besimokantis mokinys, grįžęs į kontaktinį mokymą(si), per sutartą su mokytoju laiką atsiskaito darbą suderintu laiku.

9. Mokinys, grįžęs į kontaktinį ugdymą, mokytojui paprašius, turi pateikti nuotolinio mokymosi metu atliktas užduotis.

10. Pagal poreikį mokiniui gali būti teikiama mokymosi pagalba, numatyta Klaipėdos ,,Smeltės” progimnazijos 2021-2022 m. m. ugdymo plane.

1 priedas

**KLAIPĖDOS ,,SMELTĖS“ PROGIMNAZIJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų ( globėjų, rūpintojų) vardas, pavardė)

**PRAŠYMAS**

**DĖL LEIDIMO VAIKUI MOKYTIS NUOTOLINIU BŪDU**

202…m. \_\_\_\_\_\_\_\_\_\_\_\_\_\_\_\_\_\_\_\_mėn. …d.

Klaipėda

Prašau leisti mano sūnui/ dukrai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

\_\_\_\_kl. mokiniui / mokinei, mokytis nuotoliniu būdu nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Priežastis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pridedami dokumentai:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tėvų ( globėjų, rūpintojų) parašas)